ഒമാനില് മഴ കനത്തു, വെള്ളപ്പൊക്കം, ഗതാഗതം മുടങ്ങി ശഹീന് ചുഴലിക്കാറ്റ് തീരത്തിന് തൊട്ടരികില് മസ്കത്ത്: ശഹീന് ചുഴലിക്കാറ്റ് ഒമാന് തീരത്തോട് അടുത്ത് കൊണ്ടിരിക്കുന്നു. ഞായറാഴ്ച വൈകീട്ട് അഞ്ചിനും എട്ടിനുമിടയില് മുസന്നക്കും സഹത്തിനുമിടയില് കാറ്റ് തീരം തൊടുമെന്ന് കാലാവസ്ഥാ നീരിക്ഷണ കേന്ദ്രം അറിയിച്ചു.ശനിയാഴ്ച രാത്രി മുതല് മസ്കത്ത്, ബാത്തിന ഗവര്ണറേറ്റുകളില് കനത്ത മഴ തുടരുകയാണ്. വിവിധ പ്രദേശങ്ങള് വെള്ളക്കെട്ടിലായി. വ്യാപക നാശനഷ്ടങ്ങളാണ് പലയിടത്തും റിപ്പോര്ട്ട് ചെയ്യുന്നത്. വരും മണിക്കൂറുകളില് രാജ്യത്തിെന്റ വിവിധ ഭാഗങ്ങളില് മഴ കനക്കും. വെള്ളപ്പൊക്ക ഭീതി നിലനില്ക്കുന്ന പ്രദേശങ്ങളില്നിന്ന് ജനങ്ങളെ മാറ്റി പാര്പ്പിക്കുന്നുണ്ട്.അതിനിടെ, റോഡുകളില് വെള്ളം കയറി പലയിടത്തും ഗതാഗതം മുടങ്ങി. ശനിയാഴ്ച രാത്രിയും ഞായറാഴ്ച പുലര്ച്ചെയുമായി മസ്കത്ത്, മത്ര ഭാഗങ്ങളില് വീടുകളിലും വാഹനങ്ങളിലും കുടുങ്ങിയ 55 പേരെ രക്ഷിച്ചു. 30പേര് വീടുകളിലും 25പേര് വാഹനങ്ങളിലുമാണ് കുടുങ്ങിയിരുന്നത്.ഖുറം ബിസിനസ് ഡിസ്ട്രിക് മേഖല പൂര്ണമായി ഒഴിപ്പിക്കാന് നാഷനല് എമര്ജന്സി സെന്റര് നിര്ദേശിച്ചു. 2007ല് ഗോനു ചുഴലിക്കാറ്റ് വീശിയടിച്ചതിന് സമാനമായ സാഹര്യമാണ് മസ്കത്ത് മേഖലയിലുള്ളത്. ഖുറം മേഖല ഏതാണ്ട് പൂര്ണമായി വെള്ളക്കെട്ടിലമര്ന്നു. അതേസമയം, ശഹീന് ചുഴലികാറ്റിെന്റ വേഗത മണിക്കൂറില് 139 കിലോമീറ്ററായി വര്ധിച്ചതായി ദേശീയ ദുരന്ത നിവാരണ മുന്നറിയിപ്പ് കേന്ദ്രം അറിയിച്ചു.